text: Give Tennisklub vinder guld til DM
  25 august 2019 kl. 17.14
  Herrene fra Give Tennisklub vandt i dag for første gang nogensinde DM i tennis for hold.
  I dag kunne herrene fra Give Tennisklub hænge guld om halsen. Holdet blev i dag Danmarksmestre i tennis for hold for første gang.
  Anders Grinderslev, tennisspiller, Give: "Det er det største, jeg har oplevet."
  - Det er fuldstændig vanvittigt. Det er det største, jeg har oplevet, siger Anders Grinderslev, som spillede med på holdet.
  Finalen blev spillet mod Gentofte, og til at starte med så det da også sort ud for de jyske herre fra Give. Men sejren blev afgjort, da herrene spillede double.
  - Der er god stemning på det her hold, og så selvom det er med nogle tyske spillere, som vi måske ikke ser så tit, så er der god team spirit, siger Anders Grinderslev, der selv spillede en af doublerne med tyske Marco Kirschner.
  